**Γ. Ιωάννου, Να΄σαι καλά,δάσκαλε!** *(Σημειώσεις- Ερωτήσεις)*

Α. Θεματικά Κέντρα

Παράδοση

* τι είναι- στοιχεία του λαϊκού πολιτισμού
* στάση των ντόπιων μαθητών πριν και μετά την παρέμβαση δασκάλου έναντι παράδοσης
* στάση των πρωτευουσιάνων μαθητών πριν και μετά την παρέμβαση δασκάλου έναντι παράδοσης
* στάση του δασκάλου έναντι της παράδοσης
* σημασία/αξία της παράδοσης σήμερα
* ποια σημασία μπορεί να έχει ο λαϊκός πολιτισμός στις σύγχρονες πολυπολιτισμικές κοινωνίες
* η σημασία της παράδοσης για τον Ελληνισμό της διασποράς

Δάσκαλος και παιδαγωγικές μέθοδοι

* το προφίλ (προσωπικότητα) του δασκάλου
* τι και γιατί πέτυχε ο δάσκαλος
* το διαφορετικό μάθημα που έκανε ο δάσκαλος: 2 παιδαγωγικές πρακτικές και τα χαρακτηριστικά τους
* η αποδοχή από την τοπική κοινωνία
* η πονηρία των μαθητών και η παιδαγωγική αντιμετώπισή της

Β. Δομή και γλώσσα

* θέμα και θεματικές ενότητες κειμένου
* αφήγηση και αφηγητής. συσχέτιση με το συγγραφέα
* ο χρόνος της αφήγησης
* αφηγηματικοί τρόποι
* εκφραστικά μέσα
* γλώσσα και ύφος
* είδος λογοτεχνικού κειμένου-χαρακτηριστικά

Γ. Δημιουργική γραφή

1. Παρουσίασε στην τάξη ένα αντικείμενο του λαϊκού πολιτισμού που σου κληροδότησαν οι πρόγονοί σου (περιγραφή) και το πώς νιώθεις γι΄αυτό. (πχ μουσικό όργανο, κέντημα, κόσμημα, ενδυμασία, οίκημα….)
2. Κατάγραψε πιστά- όπως τα παιδιά του διηγήματος- ένα λαϊκό παραμύθι/ μύθο/ τραγούδι/ έθιμο από συγγενικό σου πρόσωπο μεγάλης ηλικίας. Ανάφερε το πρόσωπο, την ηλικία του, πού έζησε και από περιοχή και χρονολογία προέρχεται αυτό που σου αφηγείται. Προσοχή! Όχι τα επώνυμα παραμύθια ή μύθους που ίσως να σου διάβαζαν όταν ήσουν παιδί!
3. Συμπλήρωσε ακροστιχίδες με λέξεις κλειδιά του κειμένου (πχ παράδοση, δάσκαλος, πονηρία…) καταγράφοντας τις δικές σου αξίες κι εμπειρίες για αυτές.
4. Υπόθεσε πως βρίσκεσαι στο καφενείο του χωριού και ακούς τις συζητήσεις των ντόπιων για το δάσκαλο. Κατάγραψε το διάλογό τους
5. Υπόθεσε πως είσαι μαθητής/μαθήτρια στην τάξη του φιλόλογου. Κατάγραψε τι θα έλεγες σε συμμαθητή/τρια άλλου τμήματος για το μάθημα που κάνει (περιεχόμενο, τρόπος διδασκαλίας) και το τι κέρδισες από αυτόν ως δάσκαλο.
6. Υπόθεσε πως είσαι ο μαθητής που έκανε τη μικρή πονηρία. Εξήγησε τους λόγους και τα συναισθήματά σου για αυτό το θέμα, πριν την παράδοση της εργασίας σου και μετά την αντίδραση του καθηγητή.
7. Ποια σημασία αποκτά η παράδοση στη σύγχρονη εποχή της παγκοσμιοποίησης και των μεταναστευτικών ροών;